สวัสดีค่ะ วิวจาก Channel Point of View ค่ะ
กลับมาอีกครั้งนะคะ ในทุกวันพุธ ที่วิวจะนำเอา
บทละครเรื่องรามเกียรติ์ ฉบับพระราชนิพนธ์ใน พระบาทสมเด็จพระพุทธยอดฟ้าจุฬาโลกมหาราช
เล่มนี้มาเล่าให้ทุกคนฟังค่ะ
ขอบอกเลยว่าตอนวันนี้จะมีรายละเอียดปลีกย่อย เต็มไปหมดเลยนะคะ
เพราะว่ามันเป็นเหตุการณ์ยิบๆ ย่อยๆ ต่างๆ วิวก็เลยจับมัดรวมเป็นตอนเดียวไปเลยค่ะ
ดังนั้นตอนในวันนี้ประกอบไปด้วยศึกถึง 2 ศึกด้วยกันนะคะ
และในทั้งสองศึกเนี่ยมีตัวละครยักษ์เด่นๆ ออกถึง 2 ตนด้วยกันนะคะ
ดังนั้นใครที่อยากติดตามตั้งแต่ตอนแรก
กลัวว่าจะพลาดเรื่องราวอะไรไปเนี่ยนะคะ
สามารถกดไปดูได้ตรงนี้เลยนะคะ วิวทำเป็น playlist ไว้ให้แล้ว
และ ถ้าใครรู้สึกว่ารำคาญอยากฟังรวดเดียวจบภายใน 10 นาที ก็ตรงนี้เช่นกันค่ะ
สำหรับตอนนี้อย่าลืมกดติดตามวิวให้ครบทุกช่องทางนะคะ
จะได้ไม่พลาดคลิปวีดีโอใหม่ๆ แล้วก็ข่าวสารดีๆ จากช่อง point of view ค่ะ
พร้อมจะไปฟังเรื่องราวที่ทั้งสนุกแล้วก็มีสาระกันรึยังคะ
ถ้าพร้อมกันแล้วก็ไปฟังกันเลยค่ะ
ความเดิมจากตอนที่แล้วทศกัณฐ์ส่งแสงอาทิตย์ออกไปรบนะคะ
หลังจากที่ส่งออกไปรบก็มั่นใจมาก ว่าแสงอาทิตย์จะต้องจัดการพระรามได้แน่ๆ
เพราะว่าแสงอาทิตย์มีอาวุธไม้ตาย แต่สุดท้ายแล้วแสงอาทิตย์ก็ต้องพ่ายแพ้ให้กับพระรามนะคะ
หลังจากแสงอาทิตย์ตายจากไปนะคะ แน่นอนว่าสปายก็ต้องวิ่งแท่ดๆๆๆ นะคะ
มาแจ้งทศกัณฐ์ค่ะว่าแสงอาทิตย์ตายแล้วจ้า
ซึ่งทำให้ทศกัณฐ์นะคะ โกรธมาก ดังนั้นวันรุ่งขึ้นค่ะทศกัณฐ์ก็เลยตัดสินใจว่า
ไม่ได้การแล้ว เพื่อเป็นการแก้แค้นให้กับหลานฉัน ฉันนี่แหละจะลุกออกไปสู้รบเองนะ
ดังนั้นทศกัณฐ์นะคะ ก็สั่งจัดทัพใหญ่โตต่างๆ นานาค่ะ
และวันรุ่งขึ้นก็ยกทัพออกไปรบด้วยตัวเองนะคะ
ซึ่งไปถึงเนี่ยนะคะ ก็มีการรบพุ่งกันตามปกติเนี่ยนะคะ มีการสั่งฝูงยักษ์บุกตะลุยลิง ฝูงลิงตะลุยกลับ
อ้าว ฝูงลิงถล่ม ทศกัณฐ์โกรธทศกัณฐ์ยิงลูกศรฆ่าลิง พระรามยิงลูกศรแก้ศรทศกัณฐ์
ทศกัณฐ์เห็นลูกศรพระรามระเบิดลูกศรตัวเอง ทศกัณฐ์ทำอะไรไม่ถูก ทศกัณฐ์ก็เอาจักรขว้างไป
แต่ว่าจักรก็ไปหยุดอยู่หน้าพระรามไม่ยอมไปปั่นพระรามสักที
พระรามก็เลยแผลงศรอีกลูกหนึ่ง
ไปทำลายจักรของทศกัณฐ์และศรลูกนั้นก็เด้งมาโดนตัวทศกัณฐ์ ปั่ก
คิดว่าเรื่องจบใช่ไหม ไม่ค่ะ
เพราะว่าฉากจบของทศกัณฐ์จะไม่เบสิคขนาดนี้เนาะ
ดังนั้นพอลูกศรปักอกของทศกัณฐ์นะคะ ทศกัณฐ์ก็มีการ สวดมนต์ต่างๆ นานา ลูบตัว
ฟรึ่บ ลูกศรก็หลุดออกค่ะ แต่ทศกัณฐ์ก็เจ็บปวดรวดร้าวปางตายเหมือนกันนะคะ
อย่างไรก็ตามค่ะ จังหวะนั้นก็เป็นจังหวะที่ พระอาทิตย์ลับขอบฟ้าเหล่าเทเลทับบี้บอกลาอีกรอบนะคะ
ดังนั้นทศกัณฐ์ก็เลยยกทัพกลับค่ะ เรียกได้ว่าหนีกลับว่ายังงั้นเถอะ
พระรามก็อะ โอเค ยกทัพกลับนะคะ
ซึ่งหลังจากที่ทศกัณฐ์กลับไปแล้วเนี่ย ถามว่าเกิดอะไรขึ้น
คือในคืนก่อนหน้านี้ ก่อนออกมารบก็เรียกได้ว่า ทศกัณฐ์ก็เครียดมาพอสมควรแล้วนะ
ก็นอนก่ายหน้าผากทั้งคืนนะคะ แบบ
นอนไม่หลับเลยแม้แต่วินาทีเดียว
เพราะว่าเครียดมากๆ ว่าแบบใครจะออกไปรบ จนสุดท้ายตัวเองออกมาก็ยังไม่รอด
ดังนั้นพอกลับเมืองไปนะคะ รอบนี้ทศกัณฐ์เครียดหนักเลยค่ะ ทศกัณฐ์แทบจะเอาเท้าขึ้นมาก่ายประมาณว่าแบบ
โอ้ย ตายๆๆ ส่งใครออกไปรบก็แพ้ ออกไปเองก็ไม่รอด
จะเอาใครมาสู้รบดีเนี่ย อู๊ว ตายแล้วทำยังไงดี นะคะ
ดังนั้นค่ะ ทศกัณฐ์เนี่ยไม่รู้จะทำยังไงก็เลยกลับปราสาทไปนะคะ ไปหาที่ปรึกษาของตัวเอง
ถ้าเราบอกว่าฝั่งพระรามเนี่ยมีพิเภกเป็นที่ปรึกษาสุดโกง เนี่ยนะคะ จริงๆ ฝั่งทศกัณฐ์ก็มีที่ปรึกษาสุดโกงเหมือนกันค่ะ
แต่ทศกัณฐ์ไม่ค่อยใช้งาน และที่สำคัญนะ ใช้งานแล้วไม่ค่อยเชื่อ
เชื่อแต่วิธีการไม่เชื่อเรื่องที่แบบแนะนำให้หาจริงๆ ไง
คนๆ นั้นนะคะ ก็คือนางมณโฑนั่นเองค่ะ
คือทศกัณฐ์เนี่ยไปปรึกษานางมณโฑว่าแบบ
เมียจ้าพี่เครียดจังเลย แบบ
พี่ออกไปรบเองพี่ก็แพ้ย่อยยับ ลูกก็ตาย ส่งหลานเราไปหลานก็ไม่รอด
ญาติก็ตาย เพื่อนก็ตาย โอ้ย ตายกันไปหมดเลย พี่ควรจะทำยังไงดีจ๊ะ มณโฑจ้า
ซึ่งจริงๆ นะคะ ถ้าทศกัณฐ์เชื่อนางมณโฑตั้งแต่แรก
ตั้งแต่ตอนมณโฑบอกมาตลอด บอกจนปากเปียกปากแฉะ ว่าแบบ
ก็คืนนางสีดาไปสิจ๊ะ
ก็ๆๆ ก็คงจะจบไปแล้ว แต่ทศกัณฐ์ไม่ฟังค่ะ ดังนั้นนางมณโฑก็ไม่รู้จะแนะนำยังไงนะคะ
นางมณโฑก็เลยบอกว่า
พี่ พี่จำได้ไหม พี่ยังมีเพื่อนอยู่อีกคนหนึ่ง
ชื่อว่าท้าวสัตลุง
ซึ่งไอ้ท้าวสัตลุงเนี่ยนะ เป็นกษัตริย์เมืองจักรวาล
เป็นเพื่อนที่เก่งกล้าสามารถมาก ไปเรียกเพื่อนมาช่วยรบสิ
ที่สำคัญนะ พี่มีหลานอีกคนหนึ่งจำได้ไหม
แสงอาทิตย์เนี่ย เป็นลูกของพระยาขรใช่ไหม นี่จำตรีเศียรได้ไหม ทูษณ์ ขร ตรีเศียร
น้องพี่ทั้งสามตนน่ะ
ตรีเศียรมีลูก ชื่อว่าตรีเมฆ
หลานพี่ก็เก่งไม่ใช่ย่อยนะ ไปเชิญตรีเมฆมารบเร็ว
ทศกัณฐ์นะคะ ได้ยินอย่างนั้นดีใจค่ะ ประมาณว่า
อุ๊ย มณโฑเก่งมาก เมียใครเนี่ยเก่งจริงๆ เลย
เดี๋ยวๆๆ เดี๋ยวพรุ่งนี้จัดให้นะคะ
ดังนั้นนะคะทศกัณฐ์ก็เลยให้คนร่างจดหมายไปหาท้าวสัตลุงค่ะ ประมาณว่า
เพื่อนรักเราเองทศกัณฐ์ ตอนนี้เรากำลังเจอศึกหนักที่กรุงลงกา
มีมนุษย์สองคนบุกมาถล่มกับเราพร้อมกับลิงป่า
เราสู้ไม่ได้เลย เชิญเพื่อนมาร่วมรบหน่อยเถอะ
นะคะ ประมาณนี้
แล้วก็ให้คนเนี่ยถือไปหาท้าวสัตลุงค่ะ
พร้อมกับบอกว่าไปเชิญตรีเมฆมาด้วยนะจ๊ะ
ซึ่งยักษ์แมสเสจเจอร์เนี่ยนะคะ พอได้สารไปก็รีบบึ่งออกไปค่ะ ที่เมืองจักรวาลนะคะไปหาท้าวสัตลุง
ไปถึงก็ถวายสาร ปึ้ง
ท้าวสัตลุงหยิบจดหมายมาอ่าน ก็มีความแบบ งง
ท้าวสัตลุงงงมีความแบบ ห๊ะอะไร คือทศกัณฐ์เพื่อนเราเนี่ย ก็เป็นยักษ์ที่เก่งมากเลยนะ
มันจะไปมีใครสู้กับทศกัณฐ์ได้
แล้วที่สำคัญเนี่ยนะ มนุษย์กับลิงเนี้ยนะ
คือเหมือนแบบเราเป็นยักษ์ผู้ยิ่งใหญ่ อยู่ดี ๆมีมนุษย์เดินสองเท้ากับลิงมากวน แล้วแบบระดับทศกัณฐ์ต้องมาเรียกให้เราช่วย
อะไรเนี่ย เรื่องแค่นี้
ถ้าเป็นคนปกติจะเริ่มเอ๊ะใจว่าไอ้มนุษย์เนี่ย มันไม่ปกติ
แต่เป็นเพื่อนทศกัณฐ์ได้ ต้องไม่มีสติระดับหนึ่งนะคะ
ดังนั้น ท้าวสุตลุงก็เลยลุกขึ้นมาค่ะ กระทืบเท้าแล้วบอกว่า
เดี๋ยวๆๆ ใครทำเพื่อนเราเดี๋ยวเราจัดให้นะคะ
ดังนั้นท้าวสัตลุงก็สั่งจัดทัพใหญ่โตค่ะ แล้วก็ยกไปตั้งอยู่กลางทาง
ในขณะที่ยักษ์แมสเสจเจอร์เนี่ยวิ่งแท่ดๆๆๆ ไปต่ออีกเมืองหนึ่งค่ะ
ก็คือเมืองมัชวารีนั่นเอง
ไปหาตรีเมฆนะคะ ลูกชายของตรีเศียร
ไปถึงก็ไปเล่าให้ตรีเมฆฟังว่า
นี่สมเด็จลุงเรียกให้เข้าเฝ้าจ้า
ตอนนี้มีศึกกลุงลงกามาช่วยกันหน่อยเร็ว
ประมาณนี้นะคะ
ซึ่งตรีเมฆเนี่ยก็บอกว่า อู้วหู้ว ไอ้มนุษย์สองคนนี้ มาทำให้ลุงเราปวดหัว เดี๋ยวๆๆ เดี๋ยวพี่จัดให้เอง
ไม่ต้องให้ถึงมือลุงหรอก
ว่าแล้วนะคะ ตรีเมฆก็จัดทัพใหญ่โตค่ะ แล้วก็ยกตามออกไปอีกกลุ่มหนึ่งนะคะ
ไปบรรจบกับทัพของท้าวสัตลุง แล้วก็เดินทางเข้าไปที่เมืองลงกาค่ะ
ไปถึงนะคะ ทศกัณฐ์ก็ต้อนรับขับสู้อย่างดีนะคะ ประมาณว่า
อุ๊ย เพื่อนรักขอบคุณนะ ที่มีช่วยเรา อะไรต่างๆ นานา นะคะ
หลังจากต้อนรงต้อนรับอะไรเสร็จแน่นอนว่าทศกัณฐ์ก็ปรึกษา มีการปรึกษาเรื่องกองทัพกันนะคะ
ฝ่ายท้าวสัตลุงก็แบบ
โอย มนุษย์แค่นี้ เดี๋ยวๆ เดี๋ยวเสร็จฉัน เดี๋ยวฉันขยี้ให้ดูด้วยมือเลย
ฝั่งตรีเมฆก็บอกเหมือนกัน บอก
ลุงไม่ต้องปวดหัวเดี๋ยวผมจัดให้ อะไรประมาณนี้
หลังจากที่ได้รับคำมั่นสัญญาจากเพื่อนและหลานนะคะ ทศกัณฐ์ก็มีความแฮปปี้ขึ้นมาทันที ประมาณว่า
เห็นไหม ปัญหาแค่นี้ เรื่องนิดเดียว แหม่เพื่อนรักแหม่หลานรักดีมาก ไปๆๆ ฉลองกันดีกว่า
ว่าแล้วนะคะ ทศกัณฐ์ก็ให้คนไปยกเหล้ามา จัดปาร์ตี้ เอาผู้หญิงมาเริงระบำอะไรต่างๆ
เรียกได้ว่า party hard ว่ายังงั้นเถอะค่ะ
ซึ่งก็เช่นที่เคยเล่าไปนั่นแหละ นี่อาจจะเป็นสาเหตุที่ทำให้ฝั่งเมืองยักษ์แพ้นะ
เพราะว่าแบบ party hard ทุกคืนก่อนออกไปรบเลย
ประมาณนั้นนะคะ
หลังจากที่ฉลงฉลองอะไรกันเสร็จค่ะ วันรุ่งขึ้นนะคะ
ท้าวสัตลุงก็บอกตรีเมฆว่า โอเค เดี๋ยวลุงเนี่ย จะยกออกไปเป็นทัพหน้านะ หลานเนี่ยยกไปเป็นทัพหลัง
เผื่อว่ามันปัญหาอะไร หลานจะได้มาช่วยลุง โอเคนะจ๊ะ
ส่วนทศกัณฐ์ไม่ต้องออกไป นอนๆ อยู่เมืองนั่นแหละ ชิลล์ๆ ไป นะคะ
ว่าแล้วนะคะ ทั้งสองทัพ ก็ยกทัพกันออกไปค่ะ
ไปที่กลางสนามรบนะคะ
แน่นอนว่าเช้าวันนั้นก็เหมือนเดิมค่ะ พระรามตื่นมาก็ถามพิเภกประมาณว่า
ใครมารบเหรอ
พอรู้ว่าเป็นใครนะคะ ก็สั่งจัดทัพออกมา แล้วก็มาตั้งเผชิญหน้ากันนะคะ
หลังจากที่ตั้งเผชิญหน้ากันค่ะ
ฝั่งท้าวสัตลุงเนี่ยนะคะ ก็สั่งให้ฝูงยักษ์เนี่ยบุกถล่มมันเข้าไปเลย ประมาณว่า
พวกเราจะบุกทะลวงไม่หยุดยั้งอะไรอย่างงี้
เข้าไปก็ตีฝูงลิงนะคะ ฝั่งฝูงลิงก็ตีคืนตีกันไปตีกันมาค่ะ
ปรากฏว่าฝูงยักษ์เนี่ย ดูจะพ่ายแพ้เล็กๆ ดูแบบว่าเพลี่ยงพล้ำอะ
ดังนั้นนะคะ ท้าวสัตลุง รู้สึกว่าไม่ได้แล้ว ท้าวสัตลุง ก็เลยขี่รถของตัวเองเนี่ยนะคะ ไปไล่ฆ่าลิงค่ะ ไล่ฆ่าๆๆ เลย
ส่วนฝั่งตรีเมฆนะคะ ตรีเมฆเป็นลูกชายของตรีเศียรใช่ไหม ดังนั้นขี่ช้างเหมือนพ่อค่ะ
ขี่ช้างมาก็ขี่ช้างไล่ลิงเหมือนกัน ไล่ไปไล่มาไล่ฆ่าลิงกระจัดกระจายเลยนะคะ
ทำให้ลิงผู้ใหญ่สองตัวเนี่ย รู้สึกว่าไม่โอเคแล้ว นั่นก็คือสุครีพกับหนุมานนั่นเองค่ะ
สุครีพกับหนุมานก็เลยกระโจนออกไปนะคะ ไปรับมือยักษ์ทั้งสองด้วยตนเองค่ะ
ก็ไปแบบว่าทำนู่นทำนี่ต่างๆ จัดการหักคอช้างเข้าไป ปั่ก อีกคนหนึ่งก็ถล่มรถเข้าไป ปั่ก
พอยักษ์เนี่ยรถพังช้างตาย แน่นอนว่ายักษ์ ก็ต้องกระเด็นตกรถตกช้างมาใช้ไหมคะ
ก็จะต้องโกรธตามสเต็ปค่ะ
พอโกรธตามสเต็ป ทำอะไรได้ ก็หยิบธนูขึ้นมานะคะ แล้วก็ยิงออกมา ฟิ้วๆ เหมือนเดิม
ถามว่าพอยิงธนูออกมาเกิดอะไรขึ้น
ก็ฝูงลิงก็ตายนะคะ ฝูงลิง ตายๆๆ กลายเป็นอาวุธตกลงมาใช่ไหม
ดังนั้นถามว่าพระรามกับพระลักษมณ์เห็นอย่างงี้จะอยู่เฉยๆ ไหม
ก็ไม่นะคะ พระรามกับพระลักษมณ์ก็จะต้องหยิบธนูขึ้นมา แล้วก็แผลงสู้ไปค่ะ แผลงสู้ไปก็ไปถล่มธนูหักปึ้ก
แล้วก็กลายเป็นลม ทำให้ฝูงลิงเนี่ยฟื้นขึ้นมาทั้งหมด และแน่นอนนะคะว่ารอบนี้พระรามไม่ได้ออกรบคนเดียว
แต่ว่าคนที่ออกรบมาด้วยก็คือพระลักษมณ์นั่งเอง
ดังนั้นทั้งสองคนเวลาที่แผลงลูกศรกันเนี่ย มันจะเป็นภาพขนานกันนึกออกปะ
ฝั่งยักษ์เนี่ย ท้าวสัตลุงกับตรีเมฆ ก็แผลงลูกศรออกมาพร้อมกัน 2 คน ปิ้วๆ
ฝั่งพระรามกับพระลักษมณ์ก็แผลงศรแก้เหมือนกัน
พร้อมกัน ปิ้วๆ
ลูกศรพระรามก็ไปเจอกับลูกศรท้าวสัตลุง ลูกศรของพระลักษมณ์ก็ไปเจอลูกศรของตรีเมฆค่ะ
ลูกศรเนี่ยก็ปักอกยักษ์ทั้งคนไปนะคะ
ซึ่งแน่นอนว่ายักษ์ทั้งสองตนก็ต้องมีความสามารถพิเศษด้านเวทมนตร์ค่ะ
ก็มีการสวดมนต์อะไรต่างๆ ระลึกถึงคุณของพระพรหมนะคะ
เพราะว่ายักษ์พวกเนี่ยถือว่าเป็นวงศ์พรหมใช่ไหม ถือว่าเป็นลูกหลานของพระพรหม
จำตอนแรกๆ ที่เคยเล่าได้ใช่ไหมคะ
ประมาณนั้นเลยค่ะ หลังจากที่ระลึกถึงคุณพระพรหมอะไรต่างๆ ก็ลูบไปตามตัว ฟึบๆๆ ลูกศรก็หลุดออกจากอกนะคะ
ปรึบไป
แน่นอนนะคะ ว่าพอหลุดออกมาก็จะต้องลุกขึ้นมาสู้ใหม่ค่ะ
ทั้งคู่ก็มีการแบบแผลงสงแผลศรอะไรกันอีก
ฝั่งพระรามกับพระลักษมณ์ก็แผลงศรสู้อีกรอบค่ะ ปิ้วๆๆ ต่างๆ
จนในที่สุดนะคะ พระรามก็ แผลงลูกศรไปดอกหนึ่งค่ะ
ปิ้ว สวนไปนะคะ ปักอกท้าวสัตลุงค่ะ ทำให้ท้าวสัตลุงเนี่ย แพ้แล้วก็ตายไปทันทีนะคะ
ฝั่งตรีเมฆค่ะ กำลังจะโดนพระลักษมณ์เนี่ยแผลงศรใส่
เห็นท้าวสัตลุงตายซะก่อน กลัว กลัวมาก กลัวแบบ
อุ๊ย ตายแล้ว ฉันตายแน่ ตายแน่ๆ ตอนนี้ไม่อยู่ อยู่ไม่ได้อยู่นี่ตายแน่ๆ นะคะ
ดังนั้นค่ะ ตรีเมฆก็เลยตัดสินใจว่าไม่ได้แล้ว หนีจ้า
อยู่ตรงนี้ก็ตายสิจ๊ะ
หนีๆๆ หนีไปไหนดีนะคะ
ตรีเมฆทำอะไรไม่ถูกค่ะ ก็เลยชำแรกแผ่นดินนะคะ ก็คือแทรกแผ่นดินเนี่ย หนีลงไปที่เมืองบาดาลค่ะ
ไปถึงก็ไปเจอพญากาลนาค ซึ่งเป็นเจ้าเมืองบาดาลนะคะ
ไปถึงก็บอกเลยบอกว่า
พญากาลนาคแย่แล้ว ข้าสู้กับมนุษย์มาคนหนึ่ง ชื่อว่าพระราม ข้าเนี่ยหนีตายมาขอที่อยู่หน่อยเถอะ
ถามว่าพญากาลนาคได้ยินแล้วรู้สึกยังไง
พญากาลนาคนะคะ ได้ยินปุ๊บ แบบ
อุ๊ต๊ะ จะบ้าเหรอ นี่ตรีเมฆไปตกข่าวอยู่ไหนมา เขารู้กันทั้งโลก
มีแต่เจ้ากับพวกญาติเนี่ยไม่รู้ว่าพระรามเนี่ยนะ
เป็นพระนารายณ์อวตารลงมาและอวตารลงมาจะมาปราบยักษ์
แล้วเจ้าหนีพระรามมาอยู่กับข้า ข้าก็ซวยไปด้วยสิ
ไม่ได้ๆ มาอยู่ในเมืองข้าไม่ได้ จะไปไหนก็ไปนะคะ
ทำให้ตรีเมฆเนี่ย เสียใจมาก แต่คือแบบพญากาลนาคนี่ กลัวแบบกลัวตัวสั่นไปแล้วขนล้งขนลุกไปหมดนะคะ
ตรีเมฆก็แบบ อะไรนี่เราหนีร้อนมาพึ่งเย็น
ท่านจะไม่ช่วยเราจริงๆ เหรอ
ท่านต้องช่วยเราสิ
อะไรอย่างงี้
ซึ่งทำให้พญากาลนาคนะคะ บอกว่า
ข้าเนี่ยไม่กล้าในเจ้าซ่อนอยู่ในเมืองหรอก
เอางี้ถ้าเกิดอยากให้ช่วยจริงๆ นะ
ข้าก็แนะนำได้แค่นี้ คือเจ้าก็แปลงร่างได้ใช่ไหม เจ้าก็ เออ เห็นชายหาดตรงนั้นไหม หาดแก้วสุรกานต์น่ะ
เจ้าก็แปลงร่างเป็นเม็ดทรายแล้วก็ไปแทรกตัว อยู่ในเม็ดทรายละกัน แล้วก็ซ่อนๆ อยู่ตรงนั้นน่ะ
หาคนจากเม็ดทราย มันก็เหมือนงมเข็มในมหาสมุทรแหละ ยากประมาณนั้นแหละ
หาไม่เจอหรอก
เจ้าไปซ่อนอยู่ตรงนั้นรับรองว่าเจ้ารอด
ดังนั้นนะคะ ตรีเมฆก็เลยขอบคุณค่ะ แล้วก็รีบเหาะไปที่ชายหาดนะคะ แปลงร่างตัวเองให้เล็กๆๆๆๆ เล็กกว่าเม็ดทรายนะคะ
แล้วก็ลงไปซ่อนอยู่ในเม็ดทรายใต้น้ำค่ะ
ฝั่งพระรามเนี่ย สู้ๆ กันอยู่ อยู่ดีๆ ก็แบบ
อ่าว ทำลังจะฆ่าตรีเมฆ ตรีเมฆหาย
ท้าวสุตลุงนอนตายอยู่ตรงนี้แล้วตรีเมฆหายไปไหนนะคะ
ดังนั้นค่ะ พระรามก็เลยหันไปถามพิเภกนะคะ ประมาณว่า
พิเภก เมื่อกี้ ข้าจะฆ่าตรีเมฆนะ แต่ตรีเมฆหายไปไหนไม่รู้อะ
คือเกิดอะไรขึ้นเหรอ อยู่ดีๆ ก็หาย แว๊บ ไปเลยนะคะ
ซึ่งพิเภกนะคะ ก็จับยามสามตา เขียนดวงอะไรต่างๆ เนี่ย
แล้วก็ออกมาบอกพระรามนะคะ บอกว่า
อ๋อ ตอนนี้ตรีเมฆมันกลัวตาย
มันก็เลยหนี หนีลงไปที่เมืองบาดาลนี่แหละ
ขอให้ท่านน่ะ หาคนไปตามมันกลับมาแล้วกัน
ซึ่งแน่นอนนะคะ คนที่ต้องรับภารกิจนี้ก็คือ
ไหนตอบพร้อมกันซิ ทุกคนน่าจะตอบพร้อมกันได้ แทบจะออกเสียงในหัวพร้อมกันแล้ว
นั่นก็คือ หนุมานนั่นเองค่ะ
หนุมานผู้โดนทุกงานน่ะนะ
หนุมานนี่ก็รับคำสั่งจากพระรามนะคะ บอกว่า โอเค เดี๋ยวจะลงไปเมืองบาดาลไปตามตรีเมฆมานะคะ
ก็ชำแรกแผ่นดินลงไปที่เมืองบาดาลค่ะ
ไปถึงก็ไปเจอพญากาลนาค ก็ถามว่า
นี่พญากาลนาค ท่านอยู่เป็นใหญ่ในเมืองบาดาล
ท่านรู้ใช่ไหมว่ามันมีไอ้ตรีเมฆเนี่ย มาหลบซ่อนอยู่ในเมืองท่าน
ท่านก็เป็นผู้ใหญ่ อย่าไปคบคนชั่วเข้าใจไหม ส่งตัวตรีเมฆออกมาเดี๋ยวนี้
ซึ่งพญากาลนาคถามว่าคิดอะไรอยู่ในหัว พญากาลนาครู้สึกว่าแบบ
เอาเรื่องมาให้ฉันชัดๆ เลย อยู่ดีๆ ก็ซวย นั่งอยู่บนบัลลังก์ดีๆ คนหนึ่งก็ลงมาหาอีกคนหนึ่งก็ลงมาตาม
โอ้ย ตายๆๆ แต่จะตอบตอนนี้เกิดตรีเมฆรอด ตรีเมฆก็จะเกลียดเรา แต่ไม่ตอบเราก็เท่ากับขัดรับสั่งพระราม
โอ๊ะ ซวยยังไงก็ซวย เป็นแบบหนีเสือปะจระเข้อย่างแท้จริง
ดังนั้นนะคะ พญากาลนาคก็เลยเหมือนแบบตอบเซฟๆ ไว้นินึง ประมาณว่า
นี่แหน่ะ หนุมานข้าเนี่ยปกครองเมืองนี้อยู่ ตอนนี้ตรีเมฆไม่ได้อยู่ในเมืองของเรา ส่วนตรีเมฆจะหนีไปไหนไม่เกี่ยวกับเรา
ท่านไปหาเอาเองนะ
ถามว่าหนุมานยอมไหม
ไม่ใช่นะคะ นี่หนุมาน หนุมานไม่กลัวพญากาลนาค แม้แต่เล็กน้อยนะจ๊ะ
หนุมานเนี่ยโกรธมาก หนุมานชี้หน้าด่าเลย ประมาณว่า
นี่ พญากาลนาค ข้าอุตส่าห์บอกว่าอย่าไปคบคนชั่ว ท่านเนี่ยช่วยตรีเมฆซ่อนตัวใช่ไหม ข้ารู้นะ
เดี๋ยวๆๆ บอกมาซะดีๆ
ว่าแล้วนะคะ หนุมานก็ขยายหางของตัวเองค่ะ
ให้กลายเป็นหางที่ยาวเฟื่อยเลยนะคะ แล้วก็รัดนะคะ รอบตัวพญากาลนาค รัดๆๆ รัดซะแน่นเลยค่ะ
เอาเรียกว่ากระดูกลั่นว่ายังงั้นเถอะ แบบ อะไรประมาณอย่างงี้นะคะ
แล้วก็ตะคอกถามว่า จะบอกไม่บอกว่าตรีเมฆหายไปไหน
ซึ่งแน่นอนนะคะ ว่าพญากาลนาคโดนไปขนาดนั้นก็กลัวสติแตกขึ้นมาทันทีนะคะ ประมาณว่า
ขอโทษครับ ผิดไปแล้ว คือแบบอยากรู้ใช่ไหมว่าตรีเมฆอยู่ไหน เดี๋ยวข้าจะบอกเดี๋ยวนี้แหละ
คือตอนนี้ตรีเมฆหนีไปแปลงร่างเป็นเม็ดทรายนะ อยู่ที่ชายหาดแก้วสุรกานต์
ไปตามหาตรงนั้นแล้วกัน
แต่ไม่บอกนะ ว่าตัวเองเป็นคนแนะนำ บอกแค่ว่าหนีไปตรงนั้นนะคะ
พอหนุมานได้ยินอย่างงั้นก็กลายร่างเป็นเหมือนเดิม แล้วก็เหาะฟึ่บ ออกไปเลยนะคะ
ไปที่หาดทรายนะคะ ไปถึงก็สังเกตก่อน
ใช้สมองก่อนนิดนึง หนุมานมองไปทั่วๆ เอ๊ ตรีเมฆมันจะอยู่ตรงไหนนะ
มองไปในน้ำนะคะ ปรากฏว่ามันมีจุดหนึ่ง อยู่ดีๆ ก็มีฟองอากาศปุดๆ ขึ้นมา
ปุด ปุด ปุด อ๋อนี่ไงตรีเมฆ หายใจอยู่ตรงนี้แน่ๆ เลย
ก็ไม่รู้ว่ารู้ได้ยังไงนะคะ ว่าเป็นตรีเมฆ
อาจจะเป็นปูเฉฉวนก็ได้ประมาณนั้นนะ
อย่างไรก็ดีค่ะ หนุมานก็แบบว่าแปลงร่างตัวเองนะคะ ให้ตัวใหญ่มากๆ ประมาณว่าฉันจะกอบเม็ดทรายทั้งหมดเนี่ยขึ้นมา
ไอ้ตรีเมฆมันต้องอยู่ประมาณตรงนี้แหละ
ซึ่งถามว่าถ้ากอบขึ้นมาได้จริงๆ เนี่ย จะหาตรีเมฆเจอไหม ยากนะ หาเจอยากมาก
เพราะตรีเป็นแค่เหมือนเม็ดทรายเม็ดหนึ่งหนุมานคงต้องไปแบบ
เอ๊ เอากล้องจุลทรรศน์ส่องแล้วดูเม็ดทรายแต่ละเม็ด อันไหนหน้าตาเหมือนยักษ์นะคะ
จริงๆ ควรจะรอด
แต่ตรีเมฆค่ะ เห็นหนุมานลุยลงมาเอามือกอบทราย ตกใจกลัวตายค่ะ
ดังนั้นก็เลยกลับร่างเป็นยักษ์เหมือนเดิมนะคะ แล้วก็มาไล่สู้กับหนุมาน ซะอย่างงั้น
เลย
เผยตัวเองออกมาซะอย่างงั้นเลยนะคะ
ซึ่งแน่นอนว่าหลังจากกลับร่างตัวเองแล้วเนี่ย หนุมานก็จะต้องไปสู้กับตรีเมฆนะคะ
ทั้งคู่ก็มีการสู้ตะลุมบอนกันต่างๆ นานา
จนกระทั่งอาวุธของตรีเมฆเนี่ยหมด
ตรีเมฆทำอะไรไม่ถูกก็มีการไปถอนต้นไม้มาไล่ฟาดหนุมานอีก ซึ่งถามว่ารอดไหม
ก็ไม่นะคะ
ดังนั้นสุดท้ายแล้วหนุมาน ก็สามารถใช้ตรี อาวุธประจำตัว ตัวเองเนี่ยนะคะ ปาดคอตรีเมฆ ฟึ่บ ตายไปได้ในที่สุดค่ะ
ว่าแล้วหนุมานก็จกหัวตรีเมฆนะคะ แล้วก็เหาะกลับมาหาพระราม เอามาพรีเซนต์ค่ะ ประมาณว่า
นี่ครับพระราม ผมฆ่าตรีเมฆได้สำเร็จแล้วนะคะ
ซึ่งทำให้พระรามเนี่ยชมเชยหนุมานอย่างหนักเลยนะ
ประมาณว่า หนุมานเก่งมากลูก นี่ใช้ได้ดั่งใจเลยนะไม่ว่าจะอะไรที่ข้ามีนะ ใช้ไม่ได้ดั่งใจเหมือนหนุมานสักอย่างเลย
เก่งมากปรบมือให้
ปะ ทุกคนเลิกทัพวันนี้เราชนะแล้ว นะคะ
ว่าแล้วนะคะ พระรามก็ยกทัพกลับพลับพลาไปค่ะ
ทิ้งให้สปายฝ่ายยักษ์ ยืนตกใจตะลึงตัวสั่น ประมาณว่า
อุ๊ต๊ะ ตายแล้ว จะไปรายงานทศกัณฐ์ยังไงดีนะคะ
ดังนั้นค่ะ สปายก็เลยวิ่งเข้าไปในเมือง แล้วก็ไปรายงานทศกัณฐ์ค่ะ
ซึ่งเรื่องราวจะเป็นยังไงเดี๋ยวเรา
รอติดตามที่สัปดาห์หน้าดีกว่าค่ะ
สำหรับสัปดาห์นี้ ถ้าใครชื่นชอบคลิปนี้อย่าลืม
กด like เป็นกำลังใจให้วิว แล้วก็กด share เพื่อชวนเพื่อนๆ มาดูด้วยกันนะคะ
แล้วพบกันใหม่โอกาสหน้าค่ะ บ๊าย บาย
สวัสดีค่ะ
เอาจริงๆ สังเกตปะ ลักษณะการรบ มันจะค่อนข้างเป็นแพทเทิร์นนะ
ก็คือมันจะเป็นประมาณนี้แหละ ฝั่งหนึ่งก็ยิงลูกศรมา อีกฝั่งหนึ่งก็ยิงแก้ ยิงแก้เสร็จ ฝั่งพระรามเหมือนจะชนะนิดนึง
แต่ฝั่งยักษ์สามารถลูบตัวแล้วลูกศรเด้งออกมาได้ แล้วก็สู้อีกรอบหนึ่ง ก่อนที่จะยิงศรแบบสังหารกันในที่สุดนะคะ
ก็มันจะซ้ำ กันประมาณนี้แหละค่ะ เพราะว่าเขาสร้างขึ้นมาเพื่อให้เล่นเป็นแบบบทละครน่ะนะ
ให้เล่นละคร มันก็ต้องมีความแบบต้องรำโชว์ท่าอะไรต่างๆ
ดังนั้นพอเรามาฟังแบบนี้เราจะรู้สึกว่า เฮ้ย มันซ้ำไปรึเปล่า อะไรอย่างงี้นะคะ
แต่ว่าต้องบอกว่าสมัยก่อน เขาไม่ได้มาอ่านรวดเดียวจบกันแบบนี้นะจ๊ะ
ดังนั้นวันนี้ลาไปก่อนค่ะ บ๊าย บาย สวัสดีค่ะ